Hvannadalshnjúkur

Hvannadalshnjúkur (eller Hvannadalshnúkur) er Islands høyeste fjell med 2 110 moh. Fjellet er en stratovulkan, og er omkring 700 000 år gammel. Vulkanen har de siste 1000 årene hatt to utbrudd. Utbruddet i 1362 er Islands største i historisk tid. Det som fant sted i 1727–28 var kraftig, men ikke like voldsomt.

Hvannadalshnjúkur er det høyeste punktet av Öræfajökull (en del av isbreen Vatnajökull). Turen frem og tilbake er 23 km lang og tar normalt 10-15 timer å bestige. Fjellet er vanskelig å komme til. Det ligger langt fra folk, og inne på isen. Utgangspunktet for å nå Hvannadalshnjúkur er Svínafell ved Þjoðvegur (100 moh.). Herfra går det to stier inn til Öræfajökull, men ikke inn til selve fjellet. Det går turer med fører inn til Hvannadalshnjúkur.

Fram til 2005 ble fjellets høyde oppgitt til 2 119 meter, men nye GPS-målinger viste at den riktige høyden på toppen var 2 110 meter over havet.

Fotnoter 

Vulkaner på Island
Fjell på Island
Fjell over 2000 meter